**Plán práce**

***Centrum voľného času, ZŠ Abovská 36, 040 17 Košice***

***Šk. rok 2023/2024***

***Úvod, hlavné ciele a úlohy v školskom roku 2023/2024***

Centrum voľného času pri ZŠ Abovská 36, Košice vychádza vo svojom pláne predovšetkým z požiadaviek detí a ich rodičov a tiež z možností, ktoré pre svoju činnosť má. Prioritou je vytvoriť deťom dostatočné množstvo záujmových útvarov, ktoré budú mať pozitívny vplyv na intelektuálny, morálny aj sociálny rozvoj osobnosti. Počet krúžkov sa odvíja v prvom rade od personálneho zloženia a záujmu externých zamestnancov, ďalej od záujmu žiakov, a priestorového vybavenia. Krúžok sa otvára v prípade dostatočného záujmu min. 12 detí. Prioritou je, aby vedomosti a znalosti získané nenásilným, hravým spôsobom, podporovali a rozvíjali talent a záujmy detí, a aby ich zúročili v ďalšom štúdiu i v budúcom povolaní. Činnosť v záujmových útvaroch nášho CVČ sa týka detí od 6 do 15 rokov.

***Hlavné ciele***

Našim hlavným cieľom je poskytnúť deťom priestor na realizáciu v rôznych spoločenských, športových a vedných oblastiach, ponúknuť dostatok príležitostí na vzdelávanie sa, rozvíjanie svojho talentu, aktívny odpočinok a zmysluplné trávenie voľného času tak, aby sme naplnili výchovný program.

Činnosť Centra voľného času detí a mládeže vychádza zo Zákona NR SR č. 245/2008 Z.z. z 22.mája 2008 o výchove a vzdelávaní (školský zákon), z vyhlášky MŠ SR č.306/2009 Z.z. o školskom klube detí, školskom stredisku záujmovej činnosti, centre voľného času, školskom hospodárstve a stredisku odbornej praxe, z nariadenia vlády SR č.276/2010 .z., z Výchovného programu Centra voľného času, ako aj z aktuálnych pokynov pre školy (Sprievodca školským rokom 2023/2024) a školské zariadenia pre tento školský rok. V ich zmysle sa CVČ posudzuje ako jeden z najvýznamnejších činiteľov realizácie štátnej starostlivosti o deti a mládež v ich voľnom čase.

***Hlavné úlohy***

* Vytvárať podmienky, organizovať a zabezpečovať výchovno‐vzdelávaciu, záujmovú, rekreačnú, športovú a kultúrnu činnosť pre deti a mládež v priebehu celého kalendárneho roka, prostredníctvom pravidelnej činnosti v záujmových krúžkoch a kluboch
* Upevňovať kompetencie dieťaťa získané na vyučovaní a rozvíjať kompetencie potrebné pre praktický život
* Organizovaním zmysluplného trávenia voľného času prispievať k harmonickému a všestrannému rozvoju osobností detí a mládeže a kreovať tvorivú, aktívnu a pre túto spoločnosť prospešnú generáciu
* Motivovať deti a mládež k zmysluplnému tráveniu voľného času, zdravému životnému štýlu, podporovať ich aktivitu a kreativitu
* Venovať pozornosť talentovaným deťom a mládeži organizovaním súťaží a turnajov
* Rozširovať aktivity mimoškolskej záujmovej činnosti, určenej pre deti a mládež zo sociálne znevýhodneného a rodinne zanedbaného prostredia
* Pri rozvoji pravidelnej záujmovej činnosti klásť dôraz na výber a prípravu externých, dobrovoľných pracovníkov a vedúcich, ktorí by sa plne po odbornej stránke mohli venovať deťom a mládeži
* Využívať vzdelávacie poukazy ako bonusový systém finančnej podpory v zmysle zákona o financovaní základných škôl a školských zariadení
* Klásť dôraz na prevenciu a ochranu detí a mládeže pred sociálno‐patologickými javmi a potláčanie ich vplyvov, nové formy spolupráce mládeže s miestnou samosprávou, informačné a poradenské služby pre deti a mládež
* Pravidelne dopĺňať našu web stránku a aktualizovať ju
* Uplatňovať v CVČ zákaz všetkých foriem diskriminácie, segregácie, eliminovať problémy segregácie rómskych detí a čo najviac ich zapájať do mimoškolskej činnosti CVČ i do ZÚ
* Dôsledne zabezpečovať, spracovávať a archivovať dokumentáciu činnosti CVČ

***Organizačná štruktúra CVČ***

**Pedagogický úsek:**

**Riaditeľ CVČ:** *Mgr. Miroslav Gajdoš*

Zodpovedá za dodržiavanie všeobecne záväzných predpisov a za efektívne využívanie prostriedkov určených na zabezpečenie činnosti CVČ.

**Koordinátor**: *Mgr. Beáta Janečková*

Zodpovedá za:

• vnútorný systém kontroly a hodnotenia

• dodržiavanie výchovného programu, plánu práce

• odbornú úroveň výchovno-vzdelávacej práce CVČ

• propagáciu a prezentáciu CVČ na verejnosti

• aktualizáciu webovej stránky

• riadi, organizuje a kontroluje prácu zamestnancov CVČ

• v spolupráci s ostatnými zamestnancami a inštitúciami organizuje príležitostné podujatia

**Personálne zabezpečenie CVČ:**

Záujmové útvary v tomto školskom roku vedie 9 pedagogických zamestnancov a 1 externý zamestnanec /tréner futbalu/, ktorí sú zamestnaní na dohodu o vykonaní pracovnej činnosti.

**Hospodársko-správny úsek:**

Činnosť CVČ prebieha v priestoroch ZŠ Abovská 36, Košice, preto sa o ekonomické a hospodárske záležitosti, upratovanie, technické zabezpečenie a údržbu starajú kompetentní zamestnanci školy.

**Priestorové vybavenie CVČ:**

Činnosť záujmových útvarov bude realizovaná hlavne v priestoroch Základnej školy Abovská 36, Košice:

•školské triedy

• telocvičňa

• počítačová učebňa

• multimediálna učebňa

* odborná učebňa HUV

•multifunkčné ihrisko,

ale aj v blízkom okolí školy a v okolí mesta Košice.

***Výchovno-vzdelávacia činnosť***

• pravidelná záujmová činnosť v záujmových útvaroch CVČ

**Pravidelná záujmová činnosť**

V školskom roku 2023/2024 bude v CVČ pracovať 15 záujmových útvarov pre deti od 6 do 15 rokov. 15 záujmových útvarov bude viesť 10 pedagogických pracovníkov a 2 externí zamestnanci- všetci budú pracovať v CVČ na dohodu o pracovnej činnosti. Nábor žiakov a prvé informačné stretnutia sa začnú od 4.9.2023, záujmová činnosť začne prebiehať od 25.09.2023.

***Záujmové útvary***

|  |  |  |  |  |  |
| --- | --- | --- | --- | --- | --- |
| **P.č.** | **Záujmový útvar** | **Vedúci záujmového**  **útvaru** | **Miesto** | **Počet**  **detí** | **Počet**  **hodín** |
| 1. | **Spevácky zbor Anjelov** | PaedDr. G. Fenková | učebňa HUV | 20 | 60 |
| 2. | **Be Active Girls** | Mgr. S. Antalíková | telocvičňa | 20 | 60 |
| 3. | **Hello Children!** | Mgr. V. Köröšová | trieda 1.A | 17 | 60 |
| 4. | **Dancing Queens** | Mgr. T. Ulmannová | učebňa HUV | 16 | 60 |
| 5. | **Futbal** | R. Kalinka | telocvičňa | 17 | 60 |
| 6. | **Tvorivé dielne 1** | Mgr. Ľ. Barilová | trieda 3.B | 15 | 60 |
| 7. | **Tvorivé dielne 2** | Mgr. B. Janečková | trieda 3.B | 18 | 60 |
| 8. | **Zábavná matematika** | Mgr. K. Uhrinová | trieda 8. roč. | 15 | 60 |
| 9. | **Matematika hrou** | RNDr. D. Greňová | trieda 9. roč. | 14 | 60 |
| 10. | **Slovenčina hrou** | Mgr. Z. Nemcová | trieda 9. roč. | 13 | 60 |
| 11. | **Prírodovedný krúžok** | RNDr. R. Sýkorová | trieda 7. roč. | 10 | 60 |
| 12. | **Šachový krúžok** | RNDr. R. Sýkorová | trieda 7. roč. | 18 | 60 |
| 13. | **Florbal 1** | Mgr. M. Gajdoš | telocvičňa | 24 | 60 |
| 14. | **Florbal 2** | Mgr. M. Gajdoš | telocvičňa | 21 | 60 |
| 15. | **Bedminton** | Mgr. M. Gajdoš | telocvičňa | 19 | 60 |

**Organizácia školského roka**

Organizácia školského roka 2023/2024 vychádza z Pedagogicko-organizačných pokynov MŠ SR /Sprievodca šk. rokom/ pre školský rok 2023/2024:

• Školský rok sa začína **1. septembra 2023**

• Prvý polrok končí **31. januára 2024**

• Druhý polrok sa začne **1. februára 2024** a končí sa **30. júna 2024.**

**Prázdniny počas školského roka 2023/2024**

|  |  |  |
| --- | --- | --- |
| **Prázdniny** | | **Termín prázdnin** |
| jesenné | | 30. október – 31. október 2023 |
| vianočné | | 23. december 2023 – 7. január 2024  – 7. január 2019 |
| Jarné prázdniny | Košický kraj, Prešovský kraj | 26. február– 01. marec 2024 |
| veľkonočné | | 28. apríl – 02. apríl 2024 |
| letné | | 1. júl – 31. august 2024 |
|  | |

**Plán pracovných porád**

Podľa plánu porád školy, prípadne podľa potreby určí riaditeľ CVČ alebo vedúci pedagogický pracovník.

***Predbežný plán:***

* **september** - organizačné pokyny na šk. rok 2023/2024 - metodické pokyny (plán práce ZÚ, zapisovanie do triednej knihy, oboznámenie sa s BOZP a vnútorným a vnútorným poriadkom CVČ, rozvrh týždennej činnosti ), stav naplnenosti ZÚ, úväzky pracovníkov, plán práce CVČ, bezpečnosť pri práci s deťmi
* **jún -** podklady na záverečnú správu o činnosti CVČ za šk. r. 2023/2024, príprava na ukončenie činnosti v ZÚ, dosiahnuté výsledky, hodnotenie činnosti CVČ

***Účasť*** – všetci vedúci záujmových útvarov

**Kontrolná a hospitačná činnosť**

Kontrolná a hospitačná činnosť prebieha v priebehu školského roka najmenej raz v každom záujmovom útvare. Zodpovední riaditeľ CVČ a koordinátorka CVČ.

**Pracovná doba**

• Počas pracovných dní od 13,00 hod. do 18,00 hod. (podľa rozvrhu jednotlivých záujmových útvarov)

***Rozvoj profesijnej kariéry***

Vzdelávanie vedúcich záujmových útvarov súvisí priamo s ich pracovným zaradením. Vychádza z princípov celoživotného vzdelávania a realizuje sa na základe ponuky vzdelávacích inštitúcií.

***Záver***

Plán CVČ vychádza z daných podmienok a poslania, ktoré má zariadenie pre deti a mládež spĺňať. Plán je otvoreným dokumentom, v priebehu roka môže byť dopĺňaný a menený podľa záujmu a požiadaviek detí, mládeže a rodičov.

Vypracovala: Mgr. Beáta Janečková